CELEX: 32016D0696
Language: el
Date: 2016-05-04 00:00:00
Title: Εκτελεστική απόφαση (ΕΕ) 2016/696 της Επιτροπής, της 4ης Μαΐου 2016, σχετικά με την τροποποίηση της απόφασης 2006/473/ΕΚ για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή) και Guignardia citricarpa Kiely (όλα τα παθογόνα στελέχη για τα εσπεριδοειδή) [κοινοποιηθείσα υπό τον αριθμό C(2016) 2614]

5.5.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 120/33
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/696 ΤΗΣ ΕΠΙΤΡΟΠΉΣ
   της 4ης Μαΐου 2016
   σχετικά με την τροποποίηση της απόφασης 2006/473/ΕΚ για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή) και Guignardia citricarpa Kiely (όλα τα παθογόνα στελέχη για τα εσπεριδοειδή)
   
      
         [κοινοποιηθείσα υπό τον αριθμό C(2016) 2614]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το παράρτημα IV μέρος Α κεφάλαιο I σημεία 16.2 και 16.4,
   Εκτιμώντας τα ακόλουθα:
   
               (1)
            
            
               Η απόφαση 2006/473/ΕΚ της Επιτροπής (2) αναγνωρίζει ορισμένες τρίτες χώρες και ορισμένες περιοχές τρίτων χωρών ως απαλλαγμένες από Xanthomonas campestris (όλα τα παθογόνα στελέχη για τα εσπεριδοειδή) και Guignardia citricarpa Kiely (όλα τα παθογόνα στελέχη για τα εσπεριδοειδή).
            
         
               (2)
            
            
               Η απόφαση 2006/473/ΕΚ αναγνωρίζει την πολιτεία της Λουιζιάνας στις Ηνωμένες Πολιτείες ως απαλλαγμένη από Xanthomonas campestris (όλα τα παθογόνα στελέχη για τα εσπεριδοειδή). Ωστόσο, με βάση τις πληροφορίες που υπέβαλαν οι Ηνωμένες Πολιτείες, η πολιτεία της Λουιζιάνας δεν πρέπει πλέον να αναγνωρίζεται ως απαλλαγμένη από τον προαναφερθέντα επιβλαβή οργανισμό.
            
         
               (3)
            
            
               Η απόφαση 2006/473/ΕΚ αναγνωρίζει την Ουρουγουάη ως απαλλαγμένη από Guignardia citricarpa Kiely (όλα τα παθογόνα στελέχη για τα εσπεριδοειδή). Ωστόσο, με βάση τις πληροφορίες που υπέβαλε η Ουρουγουάη και τις επανειλημμένες απορρίψεις, η Ουρουγουάη δεν πρέπει πλέον να αναγνωρίζεται ως απαλλαγμένη από τον προαναφερθέντα επιβλαβή οργανισμό.
            
         
               (4)
            
            
               Η απόφαση 2006/473/ΕΚ αναγνωρίζει όλες τις περιοχές των Ηνωμένων Πολιτειών ως απαλλαγμένες από Guignardia citricarpa Kiely (όλα τα παθογόνα στελέχη για τα εσπεριδοειδή), με εξαίρεση τις επαρχίες Collier, Hendry και Polk στην πολιτεία της Φλόριντα. Ωστόσο, με βάση τις πληροφορίες που υπέβαλαν οι Ηνωμένες Πολιτείες, η επαρχία Lee δεν πρέπει πλέον να αναγνωρίζεται ως απαλλαγμένη από τον προαναφερθέντα επιβλαβή οργανισμό.
            
         
               (5)
            
            
               Συνεπώς, η απόφαση 2006/473/ΕΚ θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση συνάδουν με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2006/473/ΕΚ τροποποιείται ως εξής:
   
               1)
            
            
               Το άρθρο 1 παράγραφος 2 σημείο γ) αντικαθίσταται από το ακόλουθο κείμενο:
               
                           «γ)
                        
                        
                           στις Ηνωμένες Πολιτείες: η Αριζόνα, η Καλιφόρνια, το Γκουάμ, η Χαβάη, οι Νήσοι Βόρειες Μαριάνες, το Πουέρτο Ρίκο, η Αμερικανική Σαμόα, το Τέξας και οι Παρθένοι Νήσοι Ηνωμένων Πολιτειών·».
                        
                     
         
               2)
            
            
               Το άρθρο 3 τροποποιείται ως εξής:
               
                           α)
                        
                        
                           Στην παράγραφο 1, το στοιχείο α) αντικαθίσταται από το ακόλουθο κείμενο:
                           
                                       «α)
                                    
                                    
                                       όλες οι τρίτες χώρες παραγωγής εσπεριδοειδών στην Ευρώπη, την Κεντρική και τη Νότια Αμερική και την Καραϊβική, εκτός από την Αργεντινή, τη Βραζιλία, τις Ηνωμένες Πολιτείες της Αμερικής και την Ουρουγουάη·»
                                    
                                 
                     
                           β)
                        
                        
                           Στην παράγραφο 2, το στοιχείο ε) αντικαθίσταται από το ακόλουθο κείμενο:
                           
                                       «ε)
                                    
                                    
                                       Ηνωμένες Πολιτείες της Αμερικής: όλες οι περιοχές, με εξαίρεση τις επαρχίες Collier, Hendry, Lee και Polk στην Πολιτεία της Φλόριντα.».
                                    
                                 
                     
         Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 4 Μαΐου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Απόφαση 2006/473/ΕΚ της Επιτροπής, της 5ης Ιουλίου 2006, για την αναγνώριση ορισμένων τρίτων χωρών και ορισμένων περιοχών τρίτων χωρών ως απαλλαγμένων από Xanthomonas campestris (όλα τα παθογόνα στελέχη για τα εσπεριδοειδή), Cercospora angolensis Carv. et Mendes και Guignardia citricarpa Kiely (όλα τα παθογόνα στελέχη για τα εσπεριδοειδή) (ΕΕ L 187 της 8.7.2006, σ. 35).